કોંગ્રેસ અધ્યક્ષા સોનિયા ગાંધીની પુત્રી પ્રિયંકા ગાંધી વાડ્રાને ડેન્ગ્યૂ થઈ જતા તેમને દિલ્હીની, સર ગંગા રામ હોસ્પિટલમાં દાખલ કરવામાં આવ્યા છે. પ્રિયંકા ગાંધી વાડ્રાને બુધવારના રોજ તાવ આવવાથી હોસ્પિટલમાં દાખલ કરવામાં આવ્યા હતા. જેને લઈને ડોક્ટરોએ શુક્રવારના રોજ તેમને ડેન્ગ્યૂ હોવાની માહિતી આપી હતી. હાલ ડોક્ટરોની એક ટીમ પ્રિયંકાની સારવારમાં લાગી છે. ચીફ મેડિકલ કંસ્લટન્ટ અરુપ બાસુ તેમનો ઉપચાર કરી રહ્યા છે. જો કે ડોક્ટરો અને તેમના પરિવારજનોના જણાવ્યા મુજબ હાલ તેમની સ્થિતિમાં ઝડપથી સુધારો થઇ રહ્યો છે.